รายงานจำนวนผู้เสียชีวิต ในการปะทะกันระหว่างตำรวจ กับชนกลุ่มน้อยมุสลิม ในประเทศจีน
เจ้าหน้าที่จีนกล่าวว่า จำนวนคนเสียชีวิตในการปะทะกันระหว่างตำรวจ กับชนกลุ่มน้อยมุสลิมในเขตปกครองตนเองซินเจียงทางภาคตะวันตก เพิ่มขึ้นเป็น
องค์การสหประชาชาติและบรรดากลุ่มทำงานเพื่อสิทธิมนุษยชนระหว่างประเทศเรียกร้องให้มีความยับยั้งชั่งใจ โทรทัศน์ของทางการจีนเสนอภาพเหตุการณ์ปะทะกันนองเลือดตามถนนสายต่างๆ ในเมืองอูรุมกีเมืองหลวงของเขตปกครองตนซินเจียง สื่อมวลชนของทางการจีนรายงานว่ามีคนบาดเจ็บหรือเสียชีวิตเกือบ1,000 คน ร้านค้าและอาคารต่างๆ มากกว่า 200 หลัง และรถยนตร์ราว 200 คันถูกเผา สำนักข่าวซินหว่าของทางการจีนรายงานว่ามีคนถูกจับหลายร้อยคน และกำลังรักษาความมั่นคงราว 20,000 คน ลาดตระเวนในเมืองนั้น ผู้อำนวยการสำนักงานรักษาความปลอดภัยสาธารณะเขตปกครองตนเองซินเจียงกล่าวว่า ชนกลุ่มน้อยวีเกอร์ ที่ชุมนุมประท้วงเหล่านั้น ใช้เหตุการณ์ปะทะกันระหว่างคนงานชาววีเกอร์กับชาวจีนฮั่นในมณฑลกวางตุ้งทางภาคใต้ ซึ่งมีคนเสียชีวิต 2คนเมื่อเดือนที่แล้วเป็นข้ออ้างในการก่อจลาจล และว่า เหตุการณ์รุนแรงนั้นถือว่าเป็นการก่ออาชญากรรม เขตปกครองตนเองซินเจียงซึ่งอยู่ติดพรมแดนด้านตะวันตกของจีน มีพลเมืองราว 20 ล้านคนเกือบครึ่งหนึ่งเป็นชาววีเกอร์ ซึ่งส่วนใหญ่เป็นชาวมุสลิม และเป็นชนกลุ่มน้อยในจีนชาววีเกอร์จำนวนมากไม่พอใจการที่ทางการจีนเข้ามาควบคุมเมื่อเร็วๆ นี้และการที่มีคนจีนฮั่นอพยพหลั่งไหลเข้ามาอยู่ในเขตนั้นเป็นจำนวนมาก พลเมืองในกรุงอูรุมกีส่วนใหญ่เป็นชาวจีนฮั่นและเมืองนี้มีตำรวจรักษาความมั่นคงเข้มงวดกวดขัน เจ้าหน้าที่จีน กล่าวหาว่าชาววีเกอร์พยายามแยกเขตปกครองตนเองซินเกียงให้เป็นอิสระ และกล่าวหาว่ากลุ่มชาววีเกอร์ในต่างแดน พยายามส่งเสริมให้มีการแยกตัวดังกล่าวและว่ากลุ่มสภาวีเกอร์โลก ยุยงให้เกิดความไม่สงบ กลุ่มชาววีเกอร์ในต่างแดนปฏิเสธความเกี่ยวข้องใดๆ และว่าเหตุการณ์ไม่สงบนั้นเป็นผลจากความรู้สึกกดดันที่ทับถมมานานจากการที่ถูกชาวจีนฮั่นเข้ามาควบคุมโอกาสช่องทางทางเศรษฐกิจ การศึกษา วัฒนธรรม และศาสนาในเขตการปกครองตนเองนั้นกลุ่มสภาวีเกอร์ในเยอรมันนี ประนามการที่กำลังรักษาความมั่นคงของจีน ปราบปรามการชุมนุมประท้วงอย่างสันติของชาววีเกอร์ด้วยความรุนแรง ขณะเดียวกัน นายบานกีมูนเลขาธิการองค์การสหประชาชาติ ออกคำแถลงในวันจันทร์ว่า ทางการจีนควรแก้ปัญหาข้อขัดแย้งต่างๆด้วยการเจรจาโดยสันติวิธีและขอให้รัฐบาลทุกระดับที่เกี่ยวข้องคุ้มครองชีวิตและความปลอดภัยของพลเมือง นอกจากนั้นเลขาธิการองค์การสหประชาชาติยังขอให้จีนคุ้มตรองเสรีภาพในการแสดงความคิดเห็น การชุมนุมและเสรีภาพด้านข่าวสารด้วย ส่วนผู้เชี่ยวชาญด้านนโยบายต่างประเทศเกี่ยวกับจีนของกลุ่ม Human Rights Watch กล่าวว่าโลกมีเหตุผลสมควรที่จะมีความวิตกในเรื่องนี้ และว่าเหตุการณ์รุนแรงในเขตปกครองตนเองดังกล่าวอาจจัดได้ว่าเป็นความไม่สงบทางการเมืองครั้งใหญ่ที่สุดในจีนในเวลา 30 ปี ตอนนี้ยากที่จะระบุแน่ชัดได้ว่าเกิดอะไรขึ้นที่เมืองอูรุมกีเมืองหลวงของเขตปกครองตนเองซินเจียง ขณะที่ทางการจีนคววบคุมสื่อมวลชนเข้มงวดกวดขันและชาวเมืองบอกว่า มีความติดขัดในบริการโทรศัพท์และ Internet